Plaasmoorde!!!!! Farm Murders!!!!! - Page 59 - Stormfront
Page 59 of 673 « First < 9 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 109 159 559 > Last »
01-02-2007, 02:43 AM #581
Bekendes, berugtes hoor vanjaar hul lot
BELLVILLE. – Verskeie hofsake wat in 2006 wye dekking in die media gekry en belangstelling in die gemeenskap ontlok het, word vanjaar voortgesit.
Die vermeende moordenaar van die Stellenbosse student, me. Inge Lotz, se verhoor sal in Februarie aangehoor word in die hooggeregshof.
Die drie jong mans wat tereg staan op die moord op ’n hawelose man in Ridgeworth in Bellville, sal ook vanjaar hoor wat hul lot is. Die slotbetoë voor uitspraak word ook in Februarie gelewer.
Die mans was in matriek aan die Hoërskool Tygerberg toe die voorval plaasgevind het.
David Malatsi, voormalige Wes-Kaapse minister van omgewingsake en ontwikkelingsbeplanning, het ná sy vonnisoplegging in die plaaslike streekhof weens korrupsie in die opspraakwekkende Roodefontein-verhoor, gesê hy is vol vertroue dat ’n ander hof tot sy redding gaan kom.
Malatsi se aansoek om verlof tot appèl sal waarskynlik vanjaar in die hooggeregshof aangehoor word.
Die saak teen die tien oorblywende LP’s en reisagente wat verbind word met die parlementêre reisskandaal, sal ook in Februarie in die hooggeregshof voorkom vir moontlike verhoor.
Die vermeende moordenaar van me. Nonceba Mzondo (22), dogter van die saxofoonspeler McCoy Mrubata, verskyn weer vanjaar in die Athlone-landdroshof op aanklag van dié moord.
’n Ma van Malmesbury, wat meer as R19 miljoen-skadevergoeding van Transnet eis nadat haar seun as 6-jarige onder ’n goederetrein gespeel en sy regterbeen afgery is, se aansoek sal vanjaar in Augustus in die hooggeregshof aangehoor word.
Die Zimbabwiese student wat glo verlede jaar ’n SAL-vliegtuig wou kaap en waarskynlik in ’n “vroeë stadium” van psigose is, is tans in die Valkenberg-hospitaal.
Dié saak sal later vandeesmaand in die plaaslike streekhof aangehoor word.
Vandeesmaand sal die aansoek om psigiatriese waarneming van ’n voormalige polisieman, wat teregstaan weens die moord op sy drie jong kinders in hul huis in Brackenfell, in Blue Downs se streekhof aangehoor word.
Die man van Athlone wat in die Malmesbury-landdroshof verskyn het in verband met drie pypbomme in sy bakkie, sal weer op 5 Februarie verskyn.
Die moordverhoor van die groep mans, wat daarvan aangekla word dat hulle twee vermeende lede van die Americans-bende in Februarie verlede jaar in Zonnebloem in teregstellingstyl doodgeskiet het, sal vanjaar begin.
Die moordverhoor van die vermeende moordenaars van modeman Richard Bloom en die Crazy Monkey-akteur Brett Goldin op Paasmaandag verlede jaar, sal in Maart in die hooggeregshof aangehoor word.
’n Seeman van Mitchell’s Plain wat ’n “reeksverkragter” gedoop is, se saak sal in November vanjaar in die hooggeregshof aangehoor word.
Die man wat verbind word met die verkragting van ’n sewejarige meisie van Eersterivier, sal vandeesmaand hoor of sy saak in die Blue Downs-streekhof of in die hooggeregshof aangehoor gaan word. Die verdagte het die meisie na bewering aan die brand gesteek ná die verkragting.
Die vermeende moordenaar van die vierjarige Celine Cowley van Ravensmead sal weer in Maart in die hooggeregshof voorkom. Hy het sy pleit van skuldig na onskuldig verander nadat hy tevore erken het hy het die meisie verwurg, verkrag en gesodomiseer.
Die kinderpornografie-saak teen ’n voormalige skoolhoof van Delft, wat ook die pa van drie kinders is, sal vandeesmaand in die Parow-streekhof hervat word.
Die berugte eks-kêrel van die Idols-wenner Karin Kortjé sal weer in Maart in die plaaslike landdroshof verskyn.
Mnr. Cheslyn Williams staan tereg op die moord op mev. Renate Kellerman, gastehuiseienaar van Durbanville. Williams word glo tans in ’n enkelsel in Goodwood-gevangenis aangehou.
01-02-2007, 02:48 AM #582
OOS-KAAP: Bejaarde egpaar wreed op hul plaas aangeval
PORT ELIZABETH. – Berigte dat die nuwe jaar in die algemeen op ’n rustige noot verwelkom is, is versuur deur verskeie misdaad- en geweldsvoorvalle die afgelope naweek in die Oos-Kaap.
’n Bejaarde egpaar van Addo word in die St. Georges-hospitaal in Port Elizabeth behandel nadat hulle Saterdagmiddag omstreeks 14:00 op hul plaas aangeval is.
Volgens insp. Marianette Olivier, polisiewoordvoerder, het vyf onbekende mans na bewering by hul huis se agterdeur ingekom. Die verdagtes het die bejaardes vasgebind, geskop en geslaan.
Die 75-jarige man se arm en ribbe is gebreek, terwyl sy vrou (73) kneusmerke opgedoen het.
Olivier het gesê die egpaar, wat verkies dat hul name nie bekend gemaak word nie, het eers om 19:30 hulself bevry en die alarm geaktiveer.
Hulle is na die Kirkwood-hospitaal geneem en later na die St. Georges-hospitaal oorgeplaas.
’n Bakkie, televisiestel en drie vuurwapens – ’n .22-, ’n .38- en ’n haelgeweer is gesteel. Niemand is nog in hegtenis geneem nie.
01-02-2007, 03:40 AM #583
01-02-2007, 03:19 PM #584
Onnie sterf ná messteke in woonstel
’n Pretoriase onderwyser het in sy woonstel in Hatfield gesterf toe ’n man waaroor hy hom vermoedelik ontferm het, hom met ’n mes doodgesteek het.
Mnr. Jan Germishuyzen (59) is Vrydag in die vroeë oggendure vermoor nadat hy in sy woonstel in ’n rusie met ’n man, wat glo ’n tydelike loseerder was, betrokke geraak het.
Konst. Brenda Kgafela, polisiewoordvoerder, het gesê die presiese motief vir die moord is onbekend. “Ons weet nie of net hulle twee in die woonstel was ten tyde van die voorval nie. Daar is nog vrae wat beantwoord moet word en die saak word ondersoek.”
Mnr. Duncan Louw (24), wat glo haweloos is, het gister in die Pretoriase landdroshof op aanklag van moord verskyn en sal op 10 Januarie om borgtog aansoek doen.
Volgens Kgafela het die vermeende moordenaar Germishuyzen verskeie kere met ’n mes gesteek. Louw het glo ook steekwonde opgedoen.
Louw het Germishuyzen se woonstel glo ná die moord verlaat en by ’n vriend gaan kuier.
Hy het hom van die moord vertel waarna sy vriend die polisie ontbied het.
Die oorledene was ’n onderwyser aan die Laerskool Oost-Eind in Pretoria en was ook voorheen adjunkhoof van die Laerskool Lynnwood.
’n Familielid van Germishuyzen, wat nie sy naam genoem wil hê nie, het gesê die oorledene was ’n “regte barmhartige Samaritaan wat graag na behoeftiges omgesien het”.
“Ons weet nie hoe lank of waarom Louw by hom gebly het nie. Hy was egter net ’n tydelike inwoner. Die moord is een groot raaisel.”
Die begrafnisreëlings sal later vandeesweek gefinaliseer word wanneer die nadoodse ondersoek afgehandel is.
Germishuyzen word oorleef deur sy ma, mev. Heila van Tonder, en suster, mev. Susan Olivier.
01-02-2007, 03:30 PM #585
Seun gee sy lewe om sy familie te red
’n Bloedige Nuwejaar is vir Pretoria ingelui met drie moorde wat die stad oor die Nuwejaars-naweek geruk het.
Mnr. Brent Hiscock is op Oujaarsaand op sy ouers se hoewe in Zwavelpoort, oos van Pretoria, deur twee vermeende rowers vermoor.
Hy is weens ’n enkele skoot in sy regterbors dood.
Hiscock (23) is as ’n held bestempel nadat hy moontlik die lewens van sy familie gered het deur sy eie te gee.
Dr. Cornelius de Klerk (70) is op Nuwejaarsdag voor sy huis in Menlopark deur twee kapers doodgeskiet toe hy sy jonger broer, Nico, en dié se vrou, Andrie, te hulp gesnel het.
De Klerk is in sy oprit dood nadat die kapers hom op kort afstand in die bolyf geskiet het.
Mnr. Jan Germishuyzen, ’n Pretoriase onderwyser, is Vrydagaand in sy woonstel in Hatfield met ’n mes doodgesteek, berig Cobus Claassen.
Hiscock, sy broer en dié se vrou is anderhalfuur voor die aanbreek van die nuwe jaar deur twee rowers genader, waar hulle by hul woonstel op hul hoewe voor ’n vuur ’n bottel vonkelwyn geniet het.
Die rowers het ’n wapen op hulle gerig en aangedring om na sy ouerhuis op dieselfde hoewe geneem te word.
By die huisdeur het Hiscock glo omgedraai om moontlik die rowers te konfronteer en te keer dat hulle die huis, waar sy pa, Allan, in die voorkamer bedlêend is, binnegaan.
Die rowers het Hiscock geskiet, ’n skoot in die lug gevuur en weggehardloop.
Hy is enkele minute later in sy broer, Allan, se arms dood.
“Dit was die soort mens wat hy was. Hy sou sy lewe gee om ons te red,” sê mev. Barbara Hiscock, sy ma.
Sy pa moet deur ’n pyp in sy maag voeding kry ná ’n reeks beroertes.
Hiscock jr. het na sy pa omgesien en vir die gesin gekook.
“Hy het letterlik sy pa op sy hande gedra, hy was só ’n goeie mens,” sê mev. Hiscock.
“Dit is ironies, want Brent is ’n happy go lucky joller wat elke Nuwejaar iewers gaan kuier. Ek was só bly dat hy vanjaar by die huis is, want dis veiliger omdat daar nie ’n gevaar van dronkbestuur is nie,” sê mev. Hiscock.
Sy het die skote gehoor, maar het gedink dit is vuurwerk.
Oomblikke later het Myoko, Allan se vrou, die huis binnegestorm en gesê iemand moet ’n ambulans bel. Sy broer het die bloeding probeer keer, maar Hiscock is kort daarna dood.
“Hy het blykbaar nog die rowers by die woonstel ’n voorspoedige Nuwejaar toegewens, want hulle het nie besef wat gebeur tot die wapen op hulle gerig is nie.
“Dis só ’n mors van lewe,” sê mev. Hiscock.
Hy word Maandagoggend uit die NG kerk in Faerie Glen begrawe.
01-02-2007, 03:36 PM #586
Boet met sy lewe toe kapers op 2 toesak
Die nuwe jaar het op ’n uiters droewige noot vir ’n Pretoriase gesin begin toe twee kapers dr. Cornelius de Klerk (70) eergister voor sy huis in Menlopark doodgeskiet het.
De Klerk het sy jonger broer, Nico (62), en dié se vrou, Andrie, van Windhoek in Namibië en wat pas by hulle aangekom het, te hulp gesnel toe hulle omstreeks 17:00 in sy oprit in 24ste straat deur die kapers oorval is.
Hoewel De Klerk, wat onder sy familie en vriende as “Boer” bekend gestaan het, met dié optrede waarskynlik sy broer en skoonsuster se lewens gered het, het dit sý lewe geëis.
Konst. Brenda Kgafela, polisiewoordvoerder, het gesê die kapers het vermoedelik Nico se silwer Mercedes-Benz-motor in hul visier gehad.
Volgens Kgafela het die twee kapers, wat albei met pistole gewapen was, veiligheidswag-uniforms gedra.
Kgafela het gesê Cornelius het twee waarskuwingskote geskiet voordat hy een van die kapers oorval het.
Mnr. André Geldenhuys, die oorledene se skoonseun, het gesê soos hulle verstaan het Nico die ander kaper getakel waarna ’n woeste stoeiery tussen die vier mans ontstaan het.
Volgens die polisie is verskeie skote geskiet.
Die een kaper het glo sy makker gehelp om Cornelius te oorrompel nadat hy Nico in die linkerarm geskiet het.
Cornelius, wat op sy dag die rugbyspan van Suidwes-Afrika aangevoer het, is oomblikke later in sy oprit op kort afstand drie keer in die bolyf geskiet.
Hy is oomblikke later dood.
“Dit is verpletterend. Ek kan nog steeds nie glo dit het gebeur nie,” het Cornelius se vrou, Antoinette, gister gesê.
“My man was juis so veiligheidsbewus.
“Ons huis is goed beveilig en hy was altyd op sy hoede, maar dit het net mooi niks gehelp nie.
“Ek kan nie glo hy is weg nie. Dit het alles só vinnig gebeur en voel nog steeds onwerklik.”
Nico sterk in ’n Pretoriase hospitaal aan nadat hy ’n operasie vir die skietwond aan sy linkerarm ondergaan het.
Sy vrou is ongedeerd.
Kgafela het gesê dit is onseker of die kapers, wat met Cornelius se pistool weggekom het, met ’n wegkommotor op die vlug geslaan het.
Albei is steeds op vrye voete.
Inwoners het op die toneel aan Beeld gesê Menlopark, Lynnwood en Brooklyn is die afgelope ruk ’n “oorlogsone”.
Mnr. Harry van der Westhuizen het gesê die polisie kán nie meer die inwoners beskerm nie.
“Ons word soos honde in ons eie huise en strate vermoor. En die situasie gaan nie beter word nie.”
De Klerk laat naas sy vrou ook twee dogters, Adrienne en Marianne, agter.
Die begrafnisreëlings sal gefinaliseer word wanneer Marianne, ’n argitek in die VSA, in Suid-Afrika aankom.
01-03-2007, 11:40 PM #587
Taxi ry fietsryer om, sleep hom meters ver oor pad
’n Groot slag en toe sien sy hoe haar man sowat 60 m ver saam met die taxi wat sy fiets van agter getref het, gesleep word.
Dít is die nagmerrie-ervaring wat mev. Tammy Carlson van Springs eergister deurgemaak het toe haar 37-jarige man, Matthew, omstreeks 16:00 tussen Devon en Springs op die N17 tydens ’n gesamentlike 50 km-oefenrit deur ’n taxi omgery is.
Mev. Carlson, wat ’n gimnasium besit, sê nie een van hulle het die stampvol rooi taxi sien aankom nie.
“Hy (haar man) het nét vir my gesê ons moet versigtig wees, die pad is besig, toe hoor ek net ’n groot slag,” het mev. Carlson, wat langs haar man gery het, gesê.
Haar man se fiets is reg van agter deur die taxi getref.
Volgens mev. Carlson het hy vir ’n hele ruk voor aan die taxi vasgesit, voordat die voertuig tot stilstand gekom het.
Mnr. Carlson, ’n sakeman wat hom voorberei om in Maart saam met sy swaer, mnr. Michael Whitehouse, aan die Cape Epic-bergfietswedren deel te neem, het geen inwendige beserings of beenfrakture opgedoen nie.
Hy het erge skraapwonde regoor sy lyf – insluitend sy voet wat deur die skoen deurgeskuur het – asook snywonde op sy oog en lip opgedoen.
Mnr. Carlson is per helikopter na die Unie-hospitaal in Alberton geneem, waar hy teen gister nog in die waakeenheid was.
“Hy weet nou nog nie wat gebeur het nie en vra oor en oor dieselfde vrae, so ek dink hy het moontlik harsingskudding opgedoen,” het mev. Carlson gesê.
Sy fiets, ’n Merida-padfiets wat na raming sowat R40 000 kos, is in stukke.
Volgens mev. Carlson is haar man, wat ’n ervare fietsryer is, “fanaties” oor padveiligheid.
Die taxibestuurder het gesê die egpaar het in die middel van die pad gery toe die ongeluk gebeur het, maar mev. Carlson sê dit is onwaar.
Hoewel die N17 ’n hoofweg is waarop geen voetgangers of fietsryers mag wees nie, is die stuk van Springs tot by Leandra in Mpumalanga nie ’n hoofweg nie en is dié pad ’n gewilde oefenroete vir die Springs Striders-fietsryklub, waaraan die egpaar behoort.
Mev. Carlson sê haar man het reeds gesê hy sal aanhou fietsry.
Die polisie ondersoek ’n klag van roekelose en nalatige bestuur.
01-04-2007, 12:49 AM #588
Cops finally probe killing, three days on
Boschkop police finally visited the home of the Hiscocks in Zwavelpoort on Wednesday, to do a "complaints review" in the wake of Brent Hiscock's murder on New Year's Eve.
This comes after Brent's brother, Alan, criticised the police's inaction after a shooting incident in which Brent, 23, died in his arms.
Brent was shot in the back by two intruders who had forced him to take them into the house.
'I am glad they are going to start moving on the case'
Spent cartridges lying at the scene were taken away only on Wednesday, three days after the incident. It was Alan and his friend who actually found the empty casings.
Alan said: "The police came over to do a complaints review and said that they were going to take care of the matter. I am glad they are going to start moving on the case."
But police have remained mum on claims that they were inefficient on the night; that they did not have vehicles as they had been used by officers to go home; and, that one of the officers had gone to a party with a marked police vehicle.
Instead, the Boschkop station commissioner has launched an inquiry to find out who the reservist is who made the claims about the police station being "a joke" on New Year's Eve.
A police spokesperson said no formal complaint has been received from the family about cop "inaction".
The Boschkop police station commissioner has, however, opened an internal investigation into all the police reservists working at the station to determine who spoke to the media.
Police spokesperson Constable Brenda Kgafela said if the reservist was found, he or she would be "brought to book".
Brent bled to death within minutes after a main artery was hit. The suspects fled without taking anything.
With regards to the police reservist who spoke to the media being in hot water, Alan said: "It is amazing how they are getting into trouble for speaking the truth."
Kgafela said the family had not laid a formal complaint with the Boschkop station commissioner.
She said she could not comment on "allegations and rumours" with regard to the lack of vehicles to attend the scene.
The Boschkop station commissioner declined to comment.
01-04-2007, 03:04 PM #589
Vermiste man in hospitaal ná ‘kaping’
’n Bejaarde man van Pretoria wat ’n week lank vermis was, is gisteroggend in die Johannesburgse Algemene Hospitaal opgespoor nadat hy vermoedelik gekaap is.
Mnr. Frikkie van der Merwe (85) was gister in ’n geskokte toestand, sy heup is gebreek en hy was te getraumatiseer om met die media te praat.
Volgens mnr. Chris Viljoen, sy skoonseun, kan Van der Merwe nie onthou wat met hom gebeur het nie.
Van der Merwe het verlede Woensdag verdwaal nadat hy by familie in Sasolburg gekuier en na sy huis in die Brummeria Renaissance-aftreeoord in Pretoria teruggery het.
Hy het die aand twee keer ’n familielid gebel en gesê hy het verdwaal. Hy is die volgende oggend as vermis aangegee.
“Hy sê net die hele tyd hy weet nie en hy kan nie,” het Viljoen gister by die hospitaal gesê.
Viljoen en sy vrou, Jeanette, is van Amanzimtoti en het Dinsdagaand in Pretoria aangekom met die hoop om Van der Merwe op te spoor.
“Sover ons weet het paramedici hom verlede Donderdag êrens op ’n sypaadjie gekry en hom hospitaal toe gebring. Ons weet nie waar presies nie,” het Viljoen gister gesê.
“Die hospitaalpersoneel het gister weer deur sy klere gegaan en op ’n bankstrokie afgekom.
“Hulle het die bank gekontak en dié het ons gisteroggend laat weet waar hy is.
“Dit is baie ontstellend om hom só te sien en hy het nie ’n draad klere aangehad nie. Die klere wat hy aangehad het, was vol bloed.”
Volgens Viljoen het Van der Merwe steeds sy bril by hom gehad, asook kleingeld en ’n knipmessie wat hy altyd by hom dra.
“Ons is verlig dat hy gevind is. Ons is die afgelope week deur hel.
“Ek het al my pa verloor en Jeanette se ma is ook oorlede, maar dit is heeltemal anders as om iemand te vermis.”
“Elke keer as die telefoon lui, kry jy hoop en elke keer is jy weer teleurgesteld.
“Hy het ’n wit Jetta gery en ons vermoed dat hy gekaap en aangerand is,” het Viljoen gesê.
Van der Merwe, ’n afgetrede elektriese ingenieur, is gisteroggend na die Wilgers-hospitaal in Pretoria oorgeplaas waar hy nou aansterk.
Insp. Steven Makhaba, ondersoekbeampte, sê hulle ondersoek die moontlikheid dat Van der Merwe gekaap is.
Hulle weet in die stadium nie waar sy motor is nie.
01-04-2007, 03:09 PM #590
Verskonende kaper laat twee Pta-gesinne die ergste verwag
“Sorry vir Christmas, ouens, sorry vir Christmas...”
Met dié woorde het een van ’n groep van sewe kapers met ’n pistool in die lug twee gesinne van Pretoria gegroet nadat hulle dié gesinne verlede naweek by Kosibaaimond naby die grens van Mosambiek van hul luukse voertuie beroof het.
Die booswigte het hulle net daar gelos om kilometers na hul kampeerplek terug te stap.
Mnr. Coenie van der Merwe van The Wilds in die ooste van Pretoria, sy vrou, Leatitia, en hul twee kinders het saam met ’n ander gesin, mnr. Jan Bouwer, sy vrou, Carina, en húl twee kinders daar gaan uitspan, toe die groep swaar gewapende kapers hulle in die pad oorval, beroof en in digte bosse ingedwing het.
Dít terwyl ’n Duitse-gesin ook tóé gekaap en reeds in die bos aangehou is.
“Ons het nogal groot geskrik en het die ergste verwag, soos dat hulle ons dalk sal doodmaak,” het mnr. Bouwer gister in Pretoria gesê.
Dié twee gesinne het in twee Jeep-Cherokee-voertuie teruggekeer van ’n besoek aan die Kosibaaimond, naby waar hulle vir die Desember-vakansie gaan uitspan het, toe hulle deur die mans gewapen met pistole, AK-47-gewere en messe voorgekeer is.
Volgens Van der Merwe het een van die mans wat al die praatwerk gedoen het, hulle aanvanklik in die bosse sowat 200 m verder ingedwing.
Die vroue en kinders is daar gelos en die mans is terug na hul voertuie geneem, waar die kapers daarop aangedring het dat Van der Merwe en Bouwer hulle wys waar die teenkapingstelsels in die motors geïnstaleer is.
“Hulle wou nie glo dat nie een van die motors so ’n stelsel het nie. Eers toe ek sê hulle kan my maar skiet as daar wel só ’n stelsel is, het hulle ons teruggeneem.”
Die groep het een van hul makkers agtergelaat om die gesinne vir sowat 30 min. op te pas, sodat hulle met die motors en buit met ’n waarde van net minder as R1 miljoen kon vlug.
“Die aanvanklike voorval maak my nie so boos soos die polisie se optrede en houding nie,” het Van der Merwe gister gesê.
“Dit was asof hulle nie vreeslik gewillig was om te help nie. Ons is baie patrioties teenoor Suid-Afrika, maar ’n stelsel om misdaad te bekamp en te beheer bestaan hoegenaamd nie in dié land nie.”
Die gesinne is die Saterdag ná die kaping met motors wat deur hul onderskeie versekeringsmaatskappye beskikbaar gestel is, terug na Gauteng.
Die polisie kon intussen nog nie vasstel wat van die voertuie geword het nie, hoewel daar vermoed is dat die rowers oor die grens na Mosambiek is.
Page generated in 0.28823 seconds with 13 queries